Hraðskákmót öðlinga fer fram á miðvikudag Hraðskákmót öðlinga fer fram næstkomandi miðvikudagskvöld í félagsheimili T.R. að Faxafeni 12 . Mótið hefst kl. 19.30 og er opið fyrir alla 40 ára ( á árinu ) og eldri . Tefldar verða 7 umferðir með 7 mín. umhugsunartíma . Í lok mótsins fer fram verðlaunaafhending fyrir Hraðskákmótið sem og Skákmót öðlinga sem lauk s.l. miðvikudagskvöld með sigri alþjóðlega meistarans Sævars Bjarnasonar . Þátttökugjald er kr. 500 og er í því innifalið kaffi og góðgæti . Skákmenn 40 + eru hvattir til að fjölmenna ! Núverandi Hraðskákmeistari öðlinga er Róbert Lagerman .